CELEX: 62014TN0765
Language: el
Date: 2014-11-14 00:00:00
Title: Υπόθεση T-765/14: Προσφυγή της 14ης Νοεμβρίου 2014 — Λεγάκης κ.α. κατά Συμβουλίου

2.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 34/40
            
         Προσφυγή της 14ης Νοεμβρίου 2014 — Λεγάκης κ.α. κατά Συμβουλίου
   (Υπόθεση T-765/14)
   (2015/C 034/48)
   Γλώσσα διαδικασίας: η ελληνική
   
      Διάδικοι
   
   
      Ενάγοντες: Γεώργιος Λεγάκης, Μυρτώ Παναγιώτα Λεγάκη, Μαρία Λεγάκη και Μελίνα Λεγάκη (Παλαιό Φάληρο, Ελλάδα) (εκπρόσωπος: Β. Χριστιανός, δικηγόρος)
   
      Εναγόμενο: Συμβούλιο της Ευρωπαϊκής Ενώσεως
   
      Αιτήματα των εναγόντων
   
   Οι ενάγοντες ζητούν από το Γενικό Δικαστήριο:
   
               —
            
            
               να υποχρεωθεί το εναγόμενο να καταβάλει στους ενάγοντες το ποσό των 1 9 91  194,40 ευρώ, ως αποζημίωση για τη ζημία που τους προκάλεσε λόγω των παράνομων ενεργειών του, εντόκως από την ημερομηνία της παράνομης αποστέρησης των καταθέσεών τους (29/03/2013) μέχρι την έκδοση της απόφασης στην προκειμένη υπόθεση καθώς και τους τόκους υπερημερίας από την έκδοση της αποφάσεως επί της προκειμένης διαφοράς μέχρι την πλήρη εξόφληση·
            
         
               —
            
            
               επικουρικώς, να υποχρεωθεί το εναγόμενο να καταβάλει στους ενάγοντες το 95 % του ανωτέρω ποσού, ήτοι το ποσό των 1 8 91  634,68 ευρώ, ως αποζημίωση για τη ζημία που τους προκάλεσε λόγω των παράνομων ενεργειών του, εντόκως από την ημερομηνία της παράνομης αποστέρησης των καταθέσεών τους (29/03/2013) μέχρι την έκδοση της απόφασης στην προκειμένη υπόθεση καθώς και τους τόκους υπερημερίας από την έκδοση της αποφάσεως επί της προκειμένης διαφοράς μέχρι την πλήρη εξόφληση·
            
         
               —
            
            
               όλως επικουρικώς, να καθορίσει το Γενικό Δικαστήριο το ποσό, το οποίο θα πρέπει να υποχρεωθεί το εναγόμενο να καταβάλει στους ενάγοντες ως αποζημίωση για τη ζημία που τους προκάλεσε λόγω των παράνομων ενεργειών του·
            
         
               —
            
            
               να υποχρεωθεί το εναγόμενο να καταβάλει στους ενάγοντες το ποσό των 20  000 ευρώ, για έκαστο εξ αυτών (ήτοι, ποσό 80  000 ευρώ συνολικά), ως αποζημίωση για την ηθική βλάβη που τους προκάλεσε λόγω της παραβίασης της αρχής της ισότητας μεταχείρισης·
            
         
               —
            
            
               να υποχρεωθεί το εναγόμενο να καταβάλει στους ενάγοντες το ποσό των 20  000 ευρώ, για έκαστο εξ αυτών (ήτοι, ποσό 80  000 ευρώ συνολικά), ως αποζημίωση για την ηθική βλάβη που τους προκάλεσε λόγω της παραβίασης του δικαιώματος στην παροχή αποτελεσματικής δικαστικής προστασίας· και
            
         
               —
            
            
               να καταδικασθεί το εναγόμενο στη δικαστική δαπάνη των εναγόντων.
            
         
      Ισχυρισμοί και κύρια επιχειρήματα
   
   Με την προκειμένη αγωγή οι ενάγοντες ζητούν, δυνάμει του άρθρου 340, δεύτερο εδάφιο ΣΛΕΕ, από το Γενικό Δικαστήριο της Ευρωπαϊκής Ένωσης, που είναι αρμόδιο δυνάμει του άρθρου 268 ΣΛΕΕ, την αποκατάσταση της ζημίας που υπέστησαν λόγω της παράνομης συμπεριφοράς του εναγόμενου.
   Οι ενάγοντες υποστηρίζουν ότι η ζημία αυτή προέκυψε, όταν το εναγόμενο, ενεργώντας καθ’ υπέρβαση των ορίων των αρμοδιοτήτων του και κατά παράβαση του παράγωγου ενωσιακού δικαίου και των γενικών αρχών του δικαίου της Ένωσης, επέβαλε και, συνεπώς, προκάλεσε την απομείωση των τραπεζικών καταθέσεων των εναγόντων στη Cyprus Popular Bank Public Co Ltd. (Λαϊκή Τράπεζα) και, πάντως, συνέβαλε σε αυτήν.
   Συγκεκριμένα, οι ενάγοντες ισχυρίζονται ότι το εναγόμενο προέβη στις ακόλουθες παραβάσεις θεμελιωδών δικαιωμάτων και γενικών αρχών του δικαίου της Ένωσης:
   
               —
            
            
               πρώτον, παραβίαση του δικαιώματος στην ιδιοκτησία·
            
         
               —
            
            
               δεύτερον, παραβίαση της αρχής της ισότητας μεταχείρισης· και
            
         
               —
            
            
               τρίτον, παραβίαση του δικαιώματος των εναγόντων στη δικαστική προστασία και της αρχής της ασφάλειας δικαίου.
            
         Οι ενάγοντες υποστηρίζουν ότι πληρούνται οι προϋποθέσεις θεμελίωσης της εξωσυμβατικής ευθύνης του εναγόμενου, όπως έχουν νομολογιακά παγιωθεί, προς αποζημίωσή τους.